ปรีติ บารมีอนันต์

ปรีติ บารมีอนันต์ แบงค์ เกิดเมื่อวันที่ 20 ตุลาคม พ.ศ. 2525 อดีตนักร้องนำวงแคลช ศึกษาจบจากโรงเรียนราชวินิตบางแก้ว และระดับอุดมศึกษาจากคณะศิลปกรรมศาสตร์ มหาวิทยาลัยกรุงเทพ

**ประวัติ**
ปรีติ บารมีอนันต์ เป็นบุตรชายของ ปฏิวัติ และ พิมพ์พิศา บารมีอนันต์ (ลักษณอารีย์) ปัจจุบันมารดาเสียชีวิตแล้ว มีพี่น้อง 2 คน มีน้องชาย 1 คน เกิดที่ เขตบางแค จังหวัดกรุงเทพมหานคร ก่อนจะย้ายไปเติบโตที่ อำเภอตะพานหิน จังหวัดพิจิตร แบงค์ยังได้รับการประกาศยกย่องจากสภาสังคมสงเคราะห์แห่งประเทศไทยในพระบรมราชูปถัมภ์ ให้เป็นลูกที่มีความกตัญญูกตเวทีอย่างสูงต่อแม่ประจำปี 2549 โดยจะเข้ารับพระราชทานรางวัลจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงาน “วันแม่แห่งชาติ” เมื่อวันที่ 12 สิงหาคม พ.ศ. 2549 ในปี พ.ศ. 2553 แบงค์ได้รับแสดงละครเวทีเรื่อง หงส์เหนือมังกร เดอะมิวสิกัล เป็นครั้งแรก ในการกำกับของถกลเกียรติ วีรวรรณ โดยรับบทเป็น "จางเหา" หลังจากวงแคลชได้ประกาศยุบวงอย่างเป็นทางการเมื่อวันที่ 30 เมษายน พ.ศ. 2554 แบงค์ได้ออกผลงานเดี่ยวโดยใช้ชื่อเรียกตนเองว่า BANKK CA$H ในเดือนกรกฎาคม พ.ศ. 2561 แคลชกลับมารวมตัวอีกครั้งอย่างเป็นทางการ หลังจากยุบวงในวันที่ 30 เมษายน พ.ศ. 2554

**การทำงาน**

**ก่อตั้งวงลูซิเฟอร์ ; ถูกชักชวนจากแกรมมี่**
แบงค์ได้รวมตัวกับเพื่อนที่เรียนด้วยกันที่โรงเรียนราชวินิตบางแก้ว ก่อตั้งวงที่ชื่อว่า ลูซิเฟอร์ (Lucifer) และร่วมประกวดในงานฮอตเวฟ มิวสิก อวอร์ด ครั้งที่ 2 ในปี พ.ศ. 2540  แบงค์ได้รับรางวัลนักร้องนำยอดเยี่ยม และรองชนะเลิศอันดับ 1 จากการประกวดฮอตเวฟ มิวสิก อวอร์ด ครั้งที่ 3 ในปี พ.ศ. 2541 แม้ว่าจะไม่ได้รับรางวัลชนะเลิศ แต่ก็ได้รับการติดต่อให้เข้ามาออดิชันทีแกรมมี่ จนได้เซ็นสัญญากับทางต้นสังกัด และได้เปลี่ยนชื่อวงมาเป็น "แคลช" (Clash) โดยเริ่มมีผลงานสตูดิโออัลบั้มชุดแรกในปี พ.ศ. 2544 ที่ชื่อชุด วัน โดยเพลงแจ้งเกิดของวงแคลชคือเพลง "กอด" และมีผลงานต่อเนื่อง จนกระทั่งในปี พ.ศ. 2553 ก็มีผลงานสตูดิโออัลบั้มชุดสุดท้ายชื่อ ไนน์มิสยูทู'

**ชีวิตส่วนตัว**
สำหรับภาพลักษณ์ของแบงค์เอง ช่วงอัลบั้มชุดแรกวัน (พ.ศ. 2544)  ไว้ทรงผมหัวตั้งยอดแหลม ไว้หางเต่าแบบรากไทร ชุดต่อไปไว้เคราบางๆ และมีรอยสักแบบญี่ปุ่นลายมังกรที่ไหล่ขวา และรูปพระอาทิตย์ที่ไหล่ซ้ายในช่วงอัลบั้มชุดที่สองซาวด์เชก (พ.ศ. 2546) ชุดต่อไปเพิ่มรอยสักอักษรภาษาอังกฤษเรียงตามแนวตั้งชื่อจริงของคุณพ่อคุณแม่ที่แขนทั้งสองข้างในอัลบั้มชุดที่สาม เบรนสตอร์ม (พ.ศ. 2547) และสักเพิ่มไมค์มีปีกที่หน้าอกในอัลบั้มชุดที่หก ร็อกออฟเอจเจส (พ.ศ. 2551) ช่วงอัลบั้ม เบรนสตอร์ม แบงค์ตัดผมสกินเฮดและแต่งตัวสไตล์ฮิปฮอป ใส่เสื้อยืดคอกลมตัวใหญ่ และใส่เสื้อคลุมลายสก๊อตไว้นอก ใส่กางเกงสามสวน นุ่งถุงเท้ายาวใส่รองเท้าผ้าใบ เหมือนกับตัวละครในภาพยนตร์เรื่อง เร็วคูณ 2 ดับเบิ้ลแรงท้านรก ใส่หมวกแก็ป และหมวกที่คลุมทั้งหัว และสองอัลบั้มต่อมา ไว้ผมทรงหัวตั้งเหมือนเดิมแต่มียอดแหลมเอียงไปทางขวา และเปิดข้าง จนกระทั่งแม่ของแบงค์เสียชีวิต แบงค์บวช และก็ไว้ผมทรงสกินเฮดมาตั้งแต่นั้นจนถึงปัจจุบัน และกันขอบตรงหน้าผาก กันคิ้ว แบบศิลปินผิวสีของอเมริกา ชาวอเมริกันเชื้อสายแอฟริกา  แบงค์และเพื่อนร่วมวงแคลชยังทำธุรกิจ ร้านอาหารที่มีชื่อว่า แคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเวย์ ศิลปินจากวงไทยเทเนี่ยม ปี พ.ศ. 2566 แบงค์ประกาศคบหาเป็นแฟนกับนางเอก กุ๊กกิ๊ก มรกต พูลผล เดือนสิงหาคมครบรอบ 4 ปี ของทั้งคู่

**ผลงานเพลง**

**กับวงแคลช**
 วัน (4 ธันวาคม 2544)- ซาวด์เชก (25 กุมภาพันธ์ 2546)- เบรนสตรอม (24 สิงหาคม 2547)- อีโมชัน (28 ตุลาคม 2548)- แครชชิง (28 พฤศจิกายน 2549)- ร็อกออฟเอจเจส (29 กรกฎาคม 2551)- ไนน์มิสยูทู (29 กันยายน 2553)- เลาด์เนส (15 กันยายน 2563)

**ผลงานอัลบั้มเดี่ยวชุดแรก หรือ ชุดที่ 1**

**ALBUM : "BLUE MAGIC" (29 มีนาคม 2561)**
# Love Me, Touch Me, Kiss Me
# ทำไม..ได้แต่บอกทำไม
# แฟนไม่มีซะที Feat. (เวย์ ไทยเทเนี่ยม)
# Number One Feat. (หญิงลี ศรีจุมพล)
# อย่าSay Yes  Feat. (โต้ง south side)
# ตายก็ยอม  Feat. (HACK S.D.F)
# ของตายในมือเธอ
# บทสุดท้าย (Faet. Da Endorphine)
# รอฉันหรือเปล่า

**อัลบั้มเดี่ยวชุดที่ 2**
# ฟื้นได้ด้วยใจเธอ ( Ost. เพียงความทรงจำ )
# ขอเป็นคนของเธอ ( Ost. เพียงความทรงจำ )
# ฉันลา เธอไป ( Ost. เพียงความทรงจำ )
# แววตา 
# ตัวร้าย KLEAR (Feat. Bank) 
# เสียทรง (Faet. ไทยเทเนี่ยม)
# 8 โมงเช้า
# เร็วๆนี้ 
# เร็วๆนี้ 
# เร็วๆนี้
#

**เพลงประกอบละคร ภาพยนตร์ ละครเวที**

**เพลงประกอบละครเวที หงส์เหนือมังกร เดอะ มิวสิคัล**
# นิยามคำว่าพอ
# บุญคุณต้องทดแทน แค้นต้องชำระ

**เพลงประกอบละคร กุหลาบซาตาน**
# หัวใจภาวนา 

**เพลงประกอบละครเวที ลอดลายมังกร เดอะมิวสิคัล**
# คุณธรรม

**เพลงประกอบภาพยนตร์ CHOICE คู่ซี้ดีแต่ฝัน**
# Chill Feat.ปริญญา อินทชัย (เวย์ ไทยเทเนี่ยม)

**เพลงประกอบละคร สุดสายป่าน**
# ยังรักเธอเหมือนเดิม

**เพลงประกอบละคร แก้วขนเหล็ก**
# เธอจะอยู่กับฉันตลอดไป

**เพลงประกอบละคร กรงน้ำผึ้ง**
# ชีวิตและใจให้เธอ

**ผลงานเพลงพิเศษ**
# หนึ่งมิตรชิดใกล้ - เพลงประกอบภาพยนตร์ บิวตี้ฟูล บ๊อกเซอร์
# ขวานไทยใจหนี่งเดียว - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
# หลงเลย ไทยเทเนี่ยม
# Shorty Thaitanium
# พรุ่งนี้ต้องดีกว่า ร้องร่วมกับ เบิร์ด ธงไชย ไมค์ ภิรมย์พร ต่าย อรทัย นันทิดา แก้วบัวสาย ใหม่ เจริญปุระ มาช่า วัฒนพาณิช แอม เสาวลักษณ์ พั้นช์ วรกาญจน์
# ขอความสุขคืนกลับมา - เนื่องด้วยความไม่สงบในบ้านเมือง
# แม่ของคนไทย - เพลงเฉลิมพระเกียรติ สมเด็จพระนางเจ้าสิริกิติ์เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555
# มิตรภาพเท่านั้น BANKK CASH x DA ENDORPHINE
# Bangkok Read For  Life Feat. Way Thaitanium
# ยุ่งน่า Feat. Mild
# คั่วสุดเข้ม Nescafeโรบัสต้า Blackroast ตัวใหม่ 2022
# แววตา Bank Preeti Gmm Grammy 40 ปี ซนซน

**คอนเสิร์ต**
 คอนเสิร์ต Open Heart Concert (รับเชิญ) (25 พฤศจิกายน 2549)- คอนเสิร์ต สินเจริญ เชิญแหลก (รับเชิญ) (31 มีนาคม 2550)- คอนเสิร์ต Censored Live (รับเชิญ) (15 พฤศจิกายน 2550)- คอนเสิร์ต Bangkok Summer Festival by Coca-Cola (7 - 8 พฤษภาคม 2554)- คอนเสิร์ต เอ็กซ์ตร้า เลิฟ คอนเสิร์ต บาย ฟองเบียร์ (31 มีนาคม 2555)- คอนเสิร์ต Big Mountain Music Festival 4 (8-9 ธันวาคม 2555)- คอนเสิร์ต Pattaya Countdown 2014 (28 ธันวาคม 2556)- คอนเสิร์ต Chaing Khan Music Festival Cool For Fun (15 พฤศจิกายน 2557)- คอนเสิร์ต Band On The Run Concert Series 2015 (4 กรกฎาคม 2558)- คอนเสิร์ต Pattaya Countdown 2016 (31 ธันวาคม 2558)- คอนเสิร์ต มหกรรมบิ๊กไบค์ อาเซียนตอนใต้ (28-29 เมษายน 2560)- คอนเสิร์ต My Name is Num Kala (รับเชิญ) (19 - 20 พฤษภาคม 2561)- คอนเสิร์ต คำภีร์ Black & White ร็อคสุดขั้ว รักสุดใจ (รับเชิญ) (21 - 22 กันยายน 2562)- คอนเสิร์ต ON THE ROCK ร็อกบอกรัก (25 มีนาคม 2566)- คอนเสิร์ต Pop Fest On The Beach (29 กรกฎาคม 2566)- คอนเสิร์ต Grammy RS Concerts HIT100 (28-29 ตุลาคม 2566)- คอนเสิร์ต LEO FEST The Adventure (11-12 พฤศจิกายน 2566)- คอนเสิร์ต Land of Music 2023 (23 ธันวาคม 2566)- คอนเสิร์ต Chang Live Park presents FOOD FUN FRIENDS (26 ธันวาคม 2566)- คอนเสิร์ต AYUTTHAYA COUNTDOWN 2024 (30 ธันวาคม 2566)- คอนเสิร์ต Leo Presents Splash Fest ครั้งที่ 2 (13 เมษายน 2567)- คอนเสิร์ต The Nature of Sorrow Live At The Thammasat Theatre (27 เมษายน 2567)- คอนเสิร์ต LEO Presents Water Junction (19 เมษายน 2567)- คอนเสิร์ต Genie ROCK U ร็อกทุกสถาบัน 2 (10 กรกฎาคม 2567)- คอนเสิร์ต Big Mountain Music Festival 14 (7-8 ธันวาคม 2567)- คอนเสิร์ต ห้วยไร่ อีหลีน่า Festival No.3 (11-12 มกราคม 2568)- คอนเสิร์ต Rock Mountain 2025 (25 มกราคม 2568)- คอนเสิร์ต Chang Music Connection Presents เทศกาลดนตรี แฝด (8 กุมภาพันธ์ 2568)

**ภาพยนตร์**

**ละครโทรทัศน์**

**ละครเวที**

**อ้างอิง**

**แหล่งข้อมูลอื่น**
  อินสตาแกรมแบงค์ แคลช-  เฟซบุ๊คแฟนเพจแบงค์ แคลช
หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนราชวินิตบางแก้ว
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงละครเวทีชายชาวไทย